**Πρόσκληση Εκδήλωσης Ενδιαφέροντος για Δίπλωμα Μεταπτυχιακών Σπουδών Ακαδημαϊκού Έτους 2019 - 2020**

1. Οι Σχολές:

- Μηχανολόγων Μηχανικών
- Ηλεκτρολόγων Μηχανικών & Μηχανικών Υπολογιστών
- Χημικών Μηχανικών
- Μεταλλειολόγων Μηχανικών & Μηχανικών Μεταλλείων
- Ναυπηγών Μηχανολόγων Μηχανικών
- Εφαρμοσμένων Μαθηματικών και Φυσικών Επιστημών

λειτουργούν Διεπιστημονικό - Διατμηματικό Πρόγραμμα Μεταπτυχιακών Σπουδών (ΔΠΜΣ) πλήρους φοίτησης στο αντικείμενο των «**Συστημάτων Αυτοματισμού**» σύμφωνα με τις κείμενες διατάξεις. Η έναρξη του 22ου κύκλου σπουδών του ΔΠΜΣ (2ου μετά την επανίδρυσή του σύμφωνα με το Ν.4485/2017), θα γίνει τον Οκτώβριο του 2019.

2. Για την απόκτηση του Διπλώματος Μεταπτυχιακών Σπουδών (ΔΜΣ) απαιτείται παρακολούθηση και επιτυχής εξέταση σε 12 μαθήματα καθώς η εκπόνηση και επιτυχής εξέταση σε Μεταπτυχιακή Εργασία.

3. Δικαίωμα υποβολής αιτήσεων στο ΔΠΜΣ «Συστήματα Αυτοματισμού» έχουν οι πτυχιούχοι Θετικών και Πολυτεχνικών Σχολών Α.Ε.Ι. της ημεδαπής ή ισότιμων αναγνωρισμένων Σχολών της αλλοδαπής, όπως ορίζει ο νόμος. Υποψήφιοι μπορούν να είναι και όσοι καταστούν διπλωματούχοι/ πτυχιούχοι κατά την εξεταστική περίοδο του Σεπτεμβρίου 2019. Απαραίτητη είναι η καλή γνώση ξένων γλωσσών και ιδιαίτερα της αγγλικής.

4. Η επιλογή των σπουδαστών θα γίνει σύμφωνα με τις προϋποθέσεις του άρθρου 34 του Ν. 4485/2017.

 Για την επιλογή θα ληφθούν υπόψη:

    Ο γενικός βαθμός διπλώματος

    Η συγγένεια της Σχολής προέλευσης με το αντικείμενο του ΔΠΜΣ
    Η επίδοση στα συναφή προς το ΔΠΜΣ προπτυχιακά μαθήματα

 Το θέμα και η επίδοση στη Διπλωματική Εργασία, εφόσον υπάρχει

Επίσης, θα συνεκτιμηθούν:

    τυχόν ερευνητική και επαγγελματική δραστηριότητα των υποψηφίων
    και οι συστατικές επιστολές

Η Ειδική Διατμηματική Επιτροπή (ΕΔΕ) μπορεί να ζητήσει από τους υποψήφιους προσωπική συνέντευξη ή/ και εξετάσεις.

Οι ενδιαφερόμενοι καλούνται να υποβάλουν από τη **Δευτέρα 20 Μαΐου 2019** έως και την **Παρασκευή 21 Ιουνίου 2019** στη Γραμματεία της Σχολής Μηχανολόγων Μηχανικών (Ηρώων Πολυτεχνείου 9, κτήριο Α΄ Μηχανολόγων - Ναυπηγών 1ος όροφος, Πολυτεχνειούπολη Ζωγράφου) ή στο Γραφείο Υποστήριξης του ΔΠΜΣ, (κτήριο Ε΄ Μηχανολόγων - Ναυπηγών, Γραφείο 001-ισόγειο, Πολυτεχνειούπολη Ζωγράφου) τα εξής δικαιολογητικά:

 **1. Αίτηση**

2. **Αντίγραφο διπλώματος ή πτυχίου**.

3. Οι τελειόφοιτοι θα υποβάλουν επικυρωμένο αντίγραφο της μέχρι τότε βαθμολογίας τους και υπεύθυνη δήλωση του Νόμου 1599/86, ότι αποδέχονται η τυχόν επιλογή τους να γίνει με την αίρεση απόκτησης του πτυχίου τους μέχρι και την επαναληπτική περίοδο Σεπτεμβρίου-Οκτωβρίου 2019 και έκδοσης του σχετικού επικυρωμένου αντιγράφου μέχρι 25/10/2019.

4. **Αντίγραφο αναλυτικής βαθμολογίας**.

5. **Αποδεικτικό γνώσης ξένης γλώσσας**.

6. **Πλήρες βιογραφικό υπόμνημα** το οποίο θα περιλαμβάνει οπωσδήποτε τεκμηριωμένα στοιχεία για τις σπουδές, την ερευνητική ή/ και επαγγελματική δραστηριότητα και τις επιστημονικές εργασίες του υποψηφίου (για τις οποίες θα πρέπει να υποβληθεί ένα αντίγραφο του εξώφυλλου και της περίληψης).

7. **Δύο συστατικές επιστολές**.

8. **Βεβαίωση ισοτιμίας πτυχίου από το ΔΟΑΤΑΠ** (για όσους προέρχονται από πανεπιστήμια του εξωτερικού).

Παράλληλα, οι υποψήφιοι **πρέπει** να υποβάλλουν το συμπληρωμένο αντίγραφο της αίτησης (σε μορφή doc(x)) ως επισυναπτόμενο αρχείο σε ηλεκτρονικό μήνυμα προς το ΔΠΜΣ στην ηλεκτρονική διεύθυνση: ipsp\_as@mail.ntua.gr

Τα δικαιολογητικά των ενδιαφερόμενων μπορούν να υποβληθούν και ταχυδρομικώς στην ακόλουθη διεύθυνση:

**Εθνικό Μετσόβιο Πολυτεχνείο
Σχολή Μηχανολόγων Μηχανικών
ΔΠΜΣ «Συστήματα Αυτοματισμού»
Ηρώων Πολυτεχνείου 9
Ζωγράφου Τ.Κ. 157 80, Αθήνα**

Περισσότερες πληροφορίες για το ΔΠΜΣ υπάρχουν στην διεύθυνση: <http://dpms-as.mech.ntua.gr/>

ή παρέχονται από το Γραφείο Υποστήριξης του ΔΠΜΣ:

Τηλ.: 210-772-2330, 210-772-1469
e-mails: ipsp\_as@mail.ntua.gr

Αθήνα, 07-05-2019

 Καθηγητής K. Ι. Κυριακόπουλος
Διευθυντής του ΔΠΜΣ «Συστήματα Αυτοματισμού»